钦定古今图书集成/明伦汇编/闺媛典/第036卷 > 陈甲玉
## 钦定古今图书集成/明伦汇编/闺媛典/第036卷 > 陈甲玉

按《池州府志》：“陈甲玉，陈光表女也。光表至孝，母病，焚
祷乞身代，涤器必躬。光表患疫，甲玉年十四，事父亦
如之。父病且不起，祷曰：‘某女子可无生，幼弟失怙将
谁恤’。其夕，梦三卒持牒而前云：‘尔父以身代母，今数
尽，尔又愿代父死，不得少踟蹰矣’。”明日，甲玉白于祖
母，而不使父知，果于是日没。